CELEX: C2006/326/71
Language: lt
Date: 2006-12-30 00:00:00
Title: Byla C-437/06 2006 m. spalio 24 d. Niedersächsisches Finanzgericht (Vokietija) pateiktas prašymas priimti prejudicinį sprendimą byloje SECURENTA Göttinger Immobilienanlagen und Vermögensmanagement AG, veikianti kaip Göttinger Vermögenslagen AG teisių perėmėja, prieš Finanzamt Göttingen

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/34
            
         2006 m. spalio 24 d.Niedersächsisches Finanzgericht (Vokietija) pateiktas prašymas priimti prejudicinį sprendimą byloje SECURENTA Göttinger Immobilienanlagen und Vermögensmanagement AG, veikianti kaip Göttinger Vermögenslagen AG teisių perėmėja, prieš Finanzamt Göttingen
   
   (Byla C-437/06)
   (2006/C 326/71)
   Proceso kalba: vokiečių
   Prašymą priimti prejudicinį sprendimą pateikęs teismas
   
      Niedersächsisches Finanzgericht (Vokietija)
   Šalys pagrindinėje byloje
   Ieškovė: SECURENTA Göttinger Immobilienanlagen und Vermögensmanagement AG, veikianti kaip Göttinger Vermögenslagen AG teisių perėmėja
   Atsakovė: Finanzamt Göttingen
   Prejudiciniai klausimai
   
               1.
            
            
               Ar teisė į mokesčio už pirkimus atskaitą tuo atveju, kai apmokestinamasis asmuo tuo pačiu metu vykdo ir ekonominę, ir neekonominę veiklą, nustatoma pagal apmokestinamųjų ir apmokestintinų sandorių bei apmokestinamųjų ir neapmokestintinų sandorių santykį (ieškovės nuomonė), ar vis dėlto mokesčio už pirkimus atskaita leistina tik tiek, kiek su akcijų ir neviešų dalių emisija susijusios išlaidos priskirtinos ieškovės ekonominei veiklai 1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (1) 2 straipsnio 1 punkto prasme?
            
         
               2.
            
            
               Tuo atveju, jei mokesčio už pirkimus atskaita leistina tik tiek, kiek su akcijų ir neviešų dalių emisija susijusios išlaidos priskirtinos ekonominei veiklai: ar mokesčio už pirkimus sumos ekonominės ir neekonominės veiklos sritims turi būti priskiriamos pagal vadinamąjį „investicinį metodą“, ar vis dėlto (kaip teigia ieškovė) atitinkamai taikant Direktyvos 77/388/EEB 17 straipsnio 5 dalį pagrįstas būtų ir „apyvartos metodas“?
            
         
      (1)  OL L 145, p. 1.